

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL ATLEIDIMO NUO SAVIVALDYBĖS GYVENAMOSIOS PATALPOS NUOMOS MOKESČIO**

2013 m. rugsėjo 25 d.  Nr.  T2-248

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2012, Nr. 136-6958) 16 straipsnio 2 dalies 18 punktu, Valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo (Žin., 1992, Nr. 14-378; 2002, Nr. 116-5188; 2010, Nr. 125-6376) 10 straipsnio 3 dalimi, Klaipėdos miesto savivaldybės taryba nusprendžia

atleisti savivaldybės biudžeto sąskaita savivaldybės gyvenamosios patalpos (*duomenys neskelbtini*) nuomininkę (*duomenys neskelbtini*) nuo šios gyvenamosios patalpos nuomos mokesčio sumokėjimo už laikotarpį nuo 2013 m. liepos 1 d. iki 2016 m. sausio 30 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras  | Vytautas Grubliauskas |